
ČIME SE BRIŠU LOŠA DJELA?


* 
* 
* 
* 
* 
* 
* 

 
ČIME SE BRIŠU LOŠA DJELA?

Rekao je Allah Uzvišeni:  

“Ako se budete klonili velikih grijehova, oni koji su vam zabranjeni, Mi ćemo preći preko manjih ispada vaših i uvest ćemo vas u divno mjesto. “662


Rekao je Uzvišeni:  

” … Dobra djela zaista uništavaju hrđava.”663 


Allah, dž.š., nas je obavijestio da se hrđava djela otkupljuju klonjenjem velikih grijeha, i činjenjem dobrih djela. Isto ovako se navodi u hadisu:


“Poslije lošeg djela učini dobro koje ga briše.”664


Isto tako se navodi u vjerodostojnim hadisima da upotpunjenje abdesta u neugodnostima, koračanje prema mesdžidu, pet dnevnih namaza, džuma do džume, ***[ramazan](https://pitajucene.com/search/ramaza/questions/ "Pretraži pitanja o ramazanu")*** do ***[ramazana](https://pitajucene.com/search/ramaza/questions/ "Pretraži pitanja o ramazanu")***, njegova noćna molitva, klanjanje u noći Lejletul-kadr, ***[post](https://pitajucene.com/search/post/questions/ "Pretraži pitanja o postu")*** ašura, i druga djela pokornosti brišu loša djela i grijehove. U većini hadisa se ograničava brisanje grijeha udaljavanjem od velikih, tako da to postaje uvjet u brisanju malih grijeha dobrim djelima i bez njih. 


662 En-Nisa’, 31  

663 Hud, 114  

664 Sahih, bilježi ga Ahmed u svom Musnedu, 5:153


——————————-  

Iz knjige “200 pitanja i isto toliko odgovora”  

Komentar akide Ehli sunneta vel džemata u obliku pitanja i odgovora.  

Autor: Hafiz ibn ***[Ahmed El-Hakemi](https://pitajucene.com/search/Ahmed+El-Hakemi/answers/ "Pretraži odgovore od hfz. Ahmed El-Hakemi")***


Preuzmite pdf knjigu na ovom linku:  

<https://pitajucene.com/wp-content/uploads/2019/05/200-pitanja-i-isto-toliko-odgovora-Hafiz-ibn-Ahmed-El-Hakemi.pdf>


